উল্লেখযোগ্য যে তেল আৰু প্ৰাকৃতিক গেছ নিগমৰ চৰাইদেউ জিলাৰ লাকুৱাস্থিত তৈলক্ষেত্ৰ নবীকৰণ প্ৰকল্পৰ ঠিকাদাৰী প্ৰতিষ্ঠান মেঘা ইঞ্জিনীয়াৰিং নামৰ ঠিকাদাৰী প্ৰতিষ্ঠানটোৱে শ্ৰমিকসকলক শোষণ আৰু বঞ্চনাৰে ব্যাপক লুণ্ঠন চলোৱাৰ অভিযোগ উত্থাপিত হৈছে৷ দীৰ্ঘদিন ধৰি বহিৰাগত ঠিকাদাৰী প্ৰতিষ্ঠানটোৱে অব্যাহত ৰখা এই লুণ্ঠনৰাজৰ সম্পৰ্কত অ ’ এন জি চিৰ উৰ্ধতন কৰ্তৃপক্ষ আজি পৰ্যন্ত কোনো ব্যৱস্থা গ্ৰহণ নকৰাৰ পৰিপ্ৰেক্ষিতত অতি মইমতালিৰে প্ৰতিষ্ঠানটোৱে কাৰ্য সম্পাদন কৰাৰ বাবেই যোৱা ২৮ ফেব্ৰুৱাৰিত সংঘটিত হোৱা ৱাচ টেংক বিস্ফোৰণৰ ঘটনাত শোকাৱহভাবে প্ৰশান্ত মহন নামৰ শ্ৰমিকজন থিতাতে নিহত হোৱাৰ লগতে আন দুজন শ্ৰমিক ক্ৰমে প্ৰবীণ চেতিয়া আৰু পৱন মহন গুৰুতৰ ভাবে আহত হ ’ ব লগা হয়৷ ফলত এই সন্দৰ্ভত সদৌ অসম ছাত্ৰ সন্থাৰ চৰাইদেউ আঞ্চলিক সমিতিয়ে চৰাইদেউ জিলা উপায়ুক্তক এখন স্মাৰক পত্ৰ প্ৰদান কৰে।